title: Yar (evn)
text: Er pennad Yar e vo kaoz eus sterioù all ar ger.
  
  Yar zo un anv roet d'an evn a zo parez ar c'hilhog, pe ar c'hog, hag a vez savet evit he c'hig hag he vioù. Ur poñsin a vez lâret eus an hini bihan. Ur bolez (pe evnez, pe enez) a vez graet eus ar yar yaouank, ha kabon eus ur par spazhet savet a-ratozh evit e gig. 
  
  Renket int holl er spesad Gallus gallus.
  
  Klochal, pe sklokal a ra ar yar.
  
  Vioù 
  Dozviñ he vioù a ra ar yar, ha goude o goriñ: ur yar-c'hor a vez graet anezhi neuze.
  
  Here 
  Ober a ra hec'h here pa goll he fluñv.
  
  Arouez 
  Ul loen aonik eo ar yar, hag implijet e vez ar ger evel kunujenn, e troioù-lavar evel Yar beliet, Yar dilostet, Kozh yar!
  
  Yer 
  Meur a seurt yer zo: en un tu an evned-porzh, a zo meur a ouenn anezho, hag en tu all an evned gouez.
  
  Evned all 
   mab ar yar, a vez laret, dre fent, eus ar c'hog,
   ur yarad a vez laret eus un nodad poñsined, pe houidi bihan kenkoulz all
   ar yar-zour, ur yar-ouez a vev war ar stêrioù, douryar a vez graet anezhi ivez
   ar yar-ouez
   ar yar-Indez, un evn degaset eus an Indez, Amerika Kritol Goulm, a vez graet yar-Spagn anezhi ivez. 
   ar yar-here a veze graet eus ar yar debret en ur friko pa veze echu an here, hag eus anv ar friko en-eeun.
  
  Loened all ha traoù all 
  Evit al loened all hag an traoù all anvet yar, gwelout ar pennad yar.
  
  Troioù-lavar 
   Abaf, aonik, evel ur yar dibluet
   Debret evel treid ar yer
   Lostek evel ul louarn tapet gant ur yar 
   Mezhek evel ur yar dilostet
   Poent d'ar yer mont d'o c'hlud! A vez lavaret pa vez deuet ar poent da vont da gousket. 
   Distreiñ war an tu ma skrab ar yar: kilañ
   Hennezh a zo e spered e-lec'h m'emañ he vi gant ar yar: n'eo ket gwall fin.
   Ober skrabadennoù yar: skrivañ fall.
  
  Verb deveret 
   Yarañ pe yariñ, a zo kluchañ evel ur yar, met chom da yariñ a zo chom da straniñ pe da vuzhugenniñ.
  
  Gwelet ivez 
   ar yer er c'hrennlavaroù
   kig-yar
  
  Yer